
Ehituslubade  väljastamine

1. ASJAOLUD JA MENETLUSE KÄIK

Läbivaatamiseks laekusid Kadastiku tänava lõigus Elektrijaama tee- Nahavabriku tänav rekonstrueerimiseks ning tänava välisvalgustuse ehitamiseks ehituslubade taotlused koos ehitusprojekti ning makstud riigilõivu maksekorraldusega. 
Rekonstrueerimis- projekt on kooskõlastatud naaberkinnistute omanikega, tehnovõrkude valdajatega ning Ida-Eesti Päästekeskuse poolt märkuseta heaks kiidetud. 

Arhitektuuri- ja Linnaplaneerimise Ameti peaarhitekt on rekonstrueerimis-projekti kooskõlastanud märkusega taotleda  Ida-Viru Maavalitsuselt riigimaa osas isikliku kasutusõiguse seadmist.
Linnavara- ja Majandusamet 10.08.2009 esitas Ida-Viru Maavalitsusele avalduse nr 2-6/2663 jätkuvalt riigi omandis oleva maa koormamiseks isikliku kasutusõigusega elektrikaabli rajamiseks. 

2. ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.3. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-is 47 nimetatud projekteerimises pädeva või kontrollitud käesoleva seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud, ning tasuda riigilõiv.

2.4. Teeseaduse § 21 lõike 2 Kohaliku tee tee-ehitusloa annab valla- või linnavalitsus
2.5. Teeseaduse § 21 lõike 4 kohaselt tee-ehitusloaga määratakse tee ehitus- või remonditööde tähtaeg, töö alustamisest teatamise kohustus ning omanikujärelevalve tegija ja tema kohustused.
2.6. Ehitusseaduse § 12 lõike 1 kohaselt ehitamisel tuleb vältida ehitamise kahjulikke mõjusid naaberehitisele, ümbrusele ja teistele isikutele.

2.5. Ehitusseaduse § 29 lõike 2 punkti 4 ehitise omanik on kohustatud taotlema ehitamise lõpetamisel ehitisele kasutusluba;

3. OTSUS

3.1. Väljastada ehitusload Kadastiku tänava  rekonstrueerimiseks ning tänavavalgustuse ehitamiseks; 
3.2. Määrata tee rekonstrueerimistööde tähtaeg 01.05.2010 kuni 09.11.2011.

3.3. Kohustada tänava omanikku; 
3.3.1 kolm tööpäeva enne ehitustööde alustamist esitama ehitusjärelevalve ja hoonete osakonnale ehitamise alustamise teatise;

3.3.2. korraldama ehitamise ajal pideva järelevalve ehitamise üle (edaspidi omanikujärelevalve), tagades sealjuures omanikujärelevalvele võimaluse tutvuda järelevalve tegemise lähtealuseks oleva informatsiooni ja ehitamise tehnilise dokumentatsiooniga. Omanikujärelevalve tegija ning tema kohustused ja õigused peavad vastama teeseaduse § 191 sätestatud nõuetele.
3.4. Tänavavalgustuse kasutusloa taotlusega esitada oma omandiõiguse kohta kinnitus tänavavalgustuse suhtes.
4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

